Document ID: 32011D0491
Publication Date: 2011-07-12

Content:
DEĊIŻJONI TAL-KUNSILL
tat-12 ta’ Lulju 2011
dwar l-iffirmar, f’isem l-Unjoni Ewropea, u l-applikazzjoni provviżorja tal-Protokoll bejn l-Unjoni Ewropea u r-Renju tal-Marokk li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk
(2011/491/UE)
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43, flimkien mal-Artikolu 218(5), tiegħu,
Wara li kkunsidra l-proposta mill-Kummissjoni Ewropea,
Billi:
(1)
Fit-22 ta’ Mejju 2006, il-Kunsill adotta r-Regolament (KE) Nru 764/2006 dwar il-konklużjoni tal-Ftehim ta’ Assoċjazzjoni [Sħubija] fis-settur tas-sajd bejn il-Komunità Ewropea u r-Renju tal-Marokk (1).
(2)
Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti minn dan il-Ftehim ta’ Sħubija skada fis-27 ta’ Frar 2011.
(3)
L-Unjoni nnegozjat mar-Renju tal-Marokk Protokoll ġdid li joffri lill-bastimenti tal-UE opportunitajiet tas-sajd fl-ilmijiet li jaqgħu taħt is-sovranità jew il-ġurisdizzjoni tal-Marokk.
(4)
Fit-tmiem tan-negozjati, il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk (minn hawn ‘il quddiem “il-Protokoll”) ġie inizjalat fil-25 ta’ Frar 2011.
(5)
Biex il-bastimenti tal-UE jkunu jistgħu jeżerċitaw l-attivitajiet ta’ sajd tagħhom, l-Artikolu 12 tal-Protokoll jipprevedi l-applikazzjoni provviżorja tiegħu mit-28 ta’ Frar 2011.
(6)
Ikun adatt li l-Protokoll jiġi ffirmat u applikat b’mod provviżorju, sakemm jitlestew il-proċeduri meħtieġa għall-konklużjoni tiegħu,
ADOTTA DIN ID-DEĊIŻJONI:
Artikolu 1
L-iffirmar tal-Protokoll bejn l-Unjoni Ewropea u r-Renju tal-Marokk li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta’ Sħubija dwar is-sajd bejn il-Komunità Ewropea u r-Renju tal-Marokk (minn hawn ’il quddiem “il-Protokoll”) huwa approvat f’isem l-Unjoni, soġġett għall-konklużjoni ta’ dan il-Protokoll.
It-test tal-Protokoll huwa mehmuż ma’ din id-Deċiżjoni.
Artikolu 2
Il-President tal-Kunsill huwa b’dan awtorizzat jaħtar lill-persuna jew persuni bis-setgħa li jiffirmaw il-Protokoll f’isem l-Unjoni Ewropea, soġġett għall-konklużjoni tiegħu.
Artikolu 3
Il-Protokoll għandu japplika b’mod provviżorju mit-28 ta’ Frar 2011, sakemm jitlestew il-proċeduri meħtieġa għall-konklużjoni tiegħu.
Artikolu 4
Din id-Deċiżjoni għandha tidħol fis-seħħ fil-jum tal-adozzjoni tagħha.
Magħmul fi Brussell, it-12 ta’ Lulju 2011.

Metadata:
Eurovoc Level 1 Categories: 100161
100143
100156
Eurovoc Level 2 Categories: 100280
100252
100170
Eurovoc Level 3 Categories: 3461
2476
311
1652
All Eurovoc Categories: 1819
2308
2556
544
5537